Rino Serra/Le fior dël mal/032


XXXII 
L'avìa mi na neuit avzin na Giudea lassiva, 
Mé al longh d'un cadaver un cadaver ëstendù 
E i l'hai tacà a pensé d'apress col còrp vendù 
A la blëssa arnosa che mia anvìa 's priva. 

Mi i l'hai rapresentame soa maestà nativa, 
Sò sguard vigoros e tutun ëd grassia armà, 
Ij sò cavej ch'ai fan un casch përfumà 
E che a sò arcòrd mé amor s'arviva. 

I l'avrìa con grand fërvor basà tò nòbil còrp 
E peui ai tò pé fresch e toe nèire tërse 
L'avrìa donà 'l tesòr ëd përfonde carësse, 

Se na quàich sèira, d'un pior otnù sensa sfòrs, 
Argin-a dle crudej, it pudèisse solament, 
Dij tò frèid lumin, scuri lë sguard ësplendrient! 

Rino Serra
Leteratura piemontèisa
Baudelaire